Fran Saleški Finžgar - Wikipedija, prosta enciklopedija

# Fran Saleški Finžgar

### Iz Wikipedije, proste enciklopedije

Fran Saleški Finžgar, slovenski duhovnik, pisatelj in dramatik, * 9. februar 1871, Doslovče, † 2. junij 1962, Ljubljana.

## [uredi] Življenje

Rojen je bil v revni kajžarski družini. Po osnovnem šolanju doma in v Radovljici je od leta 1882 do 1891 obiskoval gimnazijo v Ljubljani in šolanje nadaljeval v semenišču. Posvečen je bil leta 1894. Med letoma 1895 in 1936, ko se je upokojil, je služboval v različnih krajih po Sloveniji, večinoma na Gorenjskem, nazadnje pa je bil trnovski župnik. Do smrti je živel v Ljubljani, v hiši na Koleziji, ki jo je načrtoval arhitekt Jože Plečnik (ob potoku Gradaščica). Ulica, ob kateri stoji hiša, se danes imenuje Finžgarjeva ulica.

## [uredi] Delo

Na začetku svoje književne poti je Finžgar pisal tudi pesmi, kar je kasneje opustil. Nadaljeval je s pripovednimi deli iz kmečkega in meščanskega življenja. V verjetno najbolj znanem delu Pod svobodnim soncem s podnaslovom Povest davnih dedov (1906-1907) je prikazal spopadanje med Slovani (v delu so imenovani Sloveni) in Bizantinci. Ima napeto in razširjeno zgodbo, ki naj bi spodbujala narod. Ob prvi svetovni vojni je nastala vojna kronika Prerokovana, ki vsebuje pripovedi Boji, Prerokbe zore, Kronika gospoda Urbana in druge.

Finžgar je zelo poznan tudi po svojih ljudskih povestih, v katerih je upodobil svet, ki ga je poznal iz mladosti (povesti Strici, Dekla Ančka, Beli ženin). Njegove ljudske igre prav tako izhajajo iz tega tematskega okvira (Divji lovec, Veriga, Razvalina življenja) Spomine na mladost je predstavil v delu Leta mojega popotovanja (1957). Pisal je tudi za mladino (Študent naj bo, Gospod Hudournik, Makalonca), v njegovih delih opazimo težnje po vzgajanju.

Bil je urednik Mladike in redni član SAZU.

## [uredi] Glej tudi

- seznam slovenskih akademikov
- seznam članov Slovenske akademije znanosti in umetnosti
- Slovenska književnost
- Finžgarjeva rojstna hiša
- seznam častnih meščanov Ljubljane
- seznam slovenskih duhovnikov
- seznam slovenskih pisateljev
- seznam slovenskih urednikov

Vzpostavljeno iz »http://sl.wikipedia.org../../../f/r/a/Fran_Sale%C5%A1ki_Fin%C5%BEgar_a345.html«

Kategorije: Rojeni leta 1871 | Umrli leta 1962 | Slovenski dramatiki | Slovenski katoliški duhovniki | Slovenski pisatelji | Častni meščani Ljubljane | Slovenski akademiki | Člani Slovenske akademije znanosti in umetnosti | Slovenski uredniki

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje

##### V drugih jezikih

- Deutsch
- Hrvatski
- Nederlands